การเรียกยานพาหนะคืนของโตโยต้า พ.ศ. 2552−2553

การเรียกยานพาหนะคืนของโตโยต้า พ.ศ. 2552-2553 เป็นการเรียกรถยนต์คืน 3 ครั้งของบริษัท โตโยต้า มอเตอร์ ซึ่งเกิดขึ้นระหว่างปลายปี พ.ศ. 2552 จนถึงต้นปี พ.ศ. 2553 ในการเรียกคืนสองรอบแรก อยู่ภายใต้การช่วยเหลือของสำนักบริหารความปลอดภัยด้านการจราจรบนทางหลวงแห่งชาติ (NHTSA) ของสหรัฐอเมริกา ภายหลังตรวจพบว่ามียานพาหนะของโตโยต้าจำนวนมากเกิดปัญหาคันเร่งค้าง การเรียกคืนรอบแรกเกิดขึ้นเมื่อวันที่ 2 พฤศจิกายน พ.ศ. 2552 เพื่อแก้ไขปัญหาคันเร่งไปงัดกับพรมปูเท้าทางฝั่งคนขับด้านหน้า การเรียกคืนในรอบที่สองเกิดขึ้นเมื่อวันที่ 21 มกราคม พ.ศ. 2553 หลังจากเกิดปัญหาการชนหลายครั้งซึ่งมิได้เกิดจากปัญหาการล้ำตำแหน่งของพรมปูเท้า ปัญหาดังกล่าวในภายหลังได้มีการระบุว่าเป็นปัญหาคันเร่งค้าง โตโยต้าดำเนินการเบื้องต้นใน รายงานข้อมูลข้อบกพร่อง และหลังจากที่ได้มีการเรียกคืนพรมปูเท้าและคันเร่งแล้ว โตโยต้ายังได้ประกาศการเรียกคืนซอฟต์แวร์ระบบเบรกป้องกันล้อล็อก (ABS) ในเดือนกุมภาพันธ์ พ.ศ. 2553

เมื่อวันที่ 28 มกราคม พ.ศ. 2553 โตโยต้าประกาศเรียกคืนยานพาหนะที่ประสบปัญหาพรมปูเท้าอย่างน้อย 5.2 ล้านคัน และอีก 2.3 ล้านคันด้วยปัญหาคันเร่ง ในจำนวนนี้อย่างน้อย 1.7 ล้านคันมีรายงานว่ามีปัญหาทั้งสองอย่าง ในวันต่อมา โตโยต้าขยายการเรียกยานพาหนะคืน รวมไปถึงรถ 1.8 ล้านคันในทวีปยุโรป และอีก 75,000 คันในจีน จนถึงปัจจุบัน โตโยต้าได้ประกาศเรียกคืนรถยนต์ทั่วโลกแล้วกว่า 9 ล้านคัน

ลำดับการเรียกรถยนต์คืน 
 26 กันยายน พ.ศ. 2550 - สหรัฐ: มีการเรียกคืนรถแคมรี 55,000 คัน และอีเอส 350 คัน ด้วยปัญหาพรมปูเท้า
 2 เมษายน พ.ศ. 2552 - สหรัฐ: รถโตโยต้าและเล็กซัส 3.8 ล้านคัน ถูกเรียกคืนด้วยปัญหาพรมปูเท้าของที่นั่งฝั่งคนขับทั้งสองข้าง
 มกราคม พ.ศ. 2553 - สหรัฐ: รถยนต์ของโตโยต้า 2.3 ล้านคัน ถูกเรียกคืนด้วยปัญหาคันเร่ง (ในจำนวนนี้มี 2.1 ล้านคันถูกเรียกคืนด้วยปัญหาพรมปูเท้าแล้ว)
 27 มกราคม พ.ศ. 2553 - สหรัฐ: รถยนต์อีก 1.1 ล้านคันถูกเรียกคืนด้วยปัญหาพรมปูเท้า
 29 มกราคม พ.ศ. 2553 - ทวีปยุโรป, จีน: โตโยต้าเรียกคืนรถยนต์อีก 1.8 ล้านคันด้วยปัญหาคันเร่ง
 8 กุมภาพันธ์ พ.ศ. 2553 - โลก: รถยนต์ไฮบริดถูกเรียกคืนกว่า 436,000 คัน ภายหลังจากมีรายงานปัญหาขัดข้องในระบบเบรก
 9 กุมภาพันธ์ พ.ศ. 2553 - สหรัฐ: รถแคมรี 7,300 คันถูกเรียกคืนด้วยปัญหาชิ้นส่วนเบรก
 13 กุมภาพันธ์ พ.ศ. 2553 - สหรัฐ: รถกระบะทาโคมา 8,000 คัน ถูกเรียกคืนด้วยปัญหาเพลาขับหน้ามีรอยร้าว

อ้างอิง

แหล่งข้อมูลอื่น 
 Official Toyota Recall Information & Latest News.
 Toyota Pressroom 
 Toyota Recall Lawsuits FindLaw
 Toyota Defect: More Than a Floor Mat Issue?
 Toyota SUA Victims Call for Comprehensive Recalls
 ABC News' Brian Ross' Investigative Reports On "Runaway Toyotas" Have Led To Two Massive Recalls 
 Toyota South Africa knew of steering problem in 2008, said nothing 

อุตสาหกรรมยานยนต์
โตโยต้า